# Converge

Converge és una banda estatunidenca de hardcore punk formada pel vocalista Jacob Bannon i el guitarrista Kurt Ballou a Salem l'hivern de 1990. El 2001, durant la gravació del seu destacat quart àlbum, Jane Doe, el grup es va convertir en un quartet amb la sortida del guitarrista Aaron Dalbec per a dedicar-se a Bane, i la incorporació del baixista Nate Newton i el bateria Ben Koller. Aquesta formació es manté des de llavors. Han publicat nou àlbums d'estudi, tres àlbums en directe i nombrosos EP. El so de la banda beu tant del hardcore punk com de l'extreme metal, i és considerada pionera del metalcore, així com del subgènere mathcore.
Converge han gaudit d'un nivell de reconeixement relativament alt. Segons AllMusic, és «una de les bandes més originals i innovadores que van sorgir de l'escena punk underground». La seva popularitat va augmentar amb el llançament de Jane Doe, que va ser classificat com el millor àlbum de la dècada per a Sputnikmusic, el millor àlbum de 2001 per a la revista anglesa Terrorizer, i com el 61è millor àlbum de heavy metal de tots els temps per a Rolling Stone. Posteriorment, Converge va passar de la discogràfica Equal Vision Records a Epitaph Records i les seves gravacions van esdevenir més elaborades i costoses de produir. Els llançaments especials han estat gestionats tradicionalment per Deathwish Inc., fundada per Bannon el 1999. El novè àlbum d'estudi de la banda, The Dusk in Us, va ser publicat el novembre de 2017 conjuntament per Deathwish Inc. i Epitaph Records.

## Membres

| Actuals Jacob Bannon – veu (1990–present) Kurt Ballou – guitarra (1990–present) Nate Newton – baix (1998–present) Ben Koller – bateria (1999–present) Gira Urian Hackney - bateria (2019) | Antics Jeff Feinburg – baix, guitarra (1991–1997) Damon Bellorado – bateria (1991–1999) Aaron Dalbec – guitarra (1994–2001) Stephen Brodsky – baix (1997–1998) John DiGiorgio – bateria (1999) Estudi Erik Ralston – baix (1993) |

### Timeline
## Discografia
### Àlbums d'estudi

* Halo in a Haystack (1994)
* Petitioning the Empty Sky (1996)
* When Forever Comes Crashing (1998)
* Jane Doe (2001)
* You Fail Me (2004)
* No Heroes (2006)
* Axe to Fall (2009)
* All We Love We Leave Behind (2012)
* The Dusk in Us (2017)

### EP

* Y2K EP (1999)
* Beautiful Ruin (2018)
* The Poacher Diaries Redux (2022)

## Referències

* ↑ «Interview: Salem metalcore vets Converge send home the guests for an explosive new album». Alarm magazine. [Consulta: 10 gener 2018].
* ↑ Rauf, Raziq. «Converge - All We Love We Leave Behind Review». BBC. [Consulta: 23 febrer 2016].
* 1 2 Stacia Proefrock. Converge Biography. AllMusic
* ↑ «Rocklist.net....Terrorizer Magazine.....». www.rocklistmusic.co.uk. [Consulta: 26 abril 2017].
* ↑ «The 100 Greatest Metal Albums of All Time». Rolling Stone. Arxivat de l'original el 2017-06-24. [Consulta: 20 agost 2017].
* ↑ «Jacob Bannon (Converge) junto a miembros de Megadeth y Napalm Death» (en castellà). MondoSonoro, 15-06-2020. [Consulta: 9 juliol 2020].
* ↑ «About The Dusk In Us By Converge | Epitaph» (en anglès). epitaph.com. Arxivat de l'original el 2017-11-07. [Consulta: 3 novembre 2017].
* ↑ «Converge, crítica en MondoSonoro del disco The Dusk In Us (2017)» (en castellà), 22-11-2017. [Consulta: 9 juliol 2020].